text: Vejarbejder bakket ned af gravemaskine
  04 juli 2013 kl. 11.29
  En 38-årig mand fra Fredericia blev i formiddags hårdt kvæstet i en arbejdsulykke.
  Den 38-årige arbejdede i krydset mellem Egeskovvej og Indre Ringvej i det nordlige Fredericia, da han blev bakket ned en af gravemaskine. Den 38-årige mand fik benet ind under gravmaskinen og blev indlagt med alvorlige kvæstelser.
  Politiet kender endnu ikke omfanget af mandens kvæstelser.
  Arbejdstilsynet er i gang med at undersøge forløbet omkring ulykken.
  